DEMCO พุ่ง 6% ลุ้นครึ่งปีหลังเด่น หลังตุนแบ็กล็อกกว่า 3 พันลบ. บุ๊กเงินปันผล “WEH”
DEMCO พุ่ง 6% โบรกฯมองครึ่งปีหลังเด่น หลังตุนแบ็กล็อกกว่า 3.36 พันลบ. โดยจะรับรู้ปีนี้ราว 62% เดินหน้าประมูลงานใหม่ต่อเนื่องจากหน่วยงานภาครัฐทั้ง กฟผ., กฟน., กฟภ.
29 ก.ย. 2564

ผู้สื่อข่าวรายงานว่าวันนี้ (29 ก.ย.2564) ราคาหุ้น บริษัท เด็มโก้ จำกัด (มหาชน) หรือ DEMCO ปิดภาคเช้า อยู่ที่ระดับ 5.70 บาท เพิ่มขึ้น 0.30 บาท หรือ 5.56% โดยทำจุดสูงสุดที่ 5.85 บาท และทำจุดต่ำสุดที่ 5.35 บาท ด้วยมูลค่าการซื้อขาย 55.61 ล้านบาท

บริษัท หลักทรัพย์ คิงส์ฟอร์ด จำกัด (มหาชน) ระบุในบทวิเคราะห์ (29 ก.ย.2564) โดยทางฝ่ายวิจัยมองแนวโน้มผล ประกอบการครึ่งหลังของปี 2564 ของ DEMCO ดีกว่าครึ่งปีแรก โดยมีการรับรู้รายได้จาก Backlog ที่เหลืออยู่ในมือ 3.36 พันล้านบาท โดยจะรับรู้ปีนี้ราว 62% ส่วนที่เหลือจะทยอยรับรู้ต่อเนื่องไปจนถึงปี 2566 นอกจากนี้ยังมีแผนเข้าประมูลงานใหม่เพิ่มจากหน่วยงานภาครัฐทั้ง กฟผ., กฟน., กฟภ.
อย่างไรก็ดีในระยะสั้นแนวโน้มไตรมาส 3/2564 จะมีการบุ๊กเงินปันผลจาก WEH ซึ่งจะช่วยประคองผลประกอบการก่อนจะดีขึ้นต่อในไตรมาส 4/2564 ขณะที่หลังคลายล็อกดาวน์ทำให้สามารถส่งมอบงานได้มากขึ้น สำหรับในอนาคตยังคาดหวังการจ่ายปันเงินผลจาก WEH มากขึ้น เบื้องต้นตลาดคาด EPS เฉลี่ยในปี 2564 – 2565 ราว 0.25 บาทต่อหุ้น เติบโตเด่นในปี 2563 ขณะที่ราคาหุ้นปัจจุบันยังมี Gap ในการเก็งกําไรจากที่ซื้อขายกันที่ระดับราว 0.80 เท่าของมูลค่าทางบัญชี ทั้งนี้แนะนำ “เก็งกำไร”
 